Deg yixf-a, neẓra-d amek d-ttnulfun wawalnuten ama s ubeddel n talɣa n wawal neɣ abeddel deg unamek-ines, am wakken i d-neẓra daɣen tuɣalin ar ureṭṭal i usemmi n tayunin timaynutin i wumi ur nesɛi ara irmen di tutlayt. Sumata wid ixedmen imawalen-a qudren ilugan n tesnulfawalt ama deg uḥric n usuddem d usuddes, ama deg tesnalɣa ama deg uḥric n tesnamkayt imi d wigi i d iberdan n usileɣ n tayunin timaynutin, maca yella wanda leḥweǧ n tesniremt di leqdicat-nsen yettaǧǧa-ten ad dsnulfun kan akken ufan awi-d kan ad tt-afen i tegnit-nni, war tuɣalin ar yilugan n tesnulfawlt.